Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



|  |  |
| --- | --- |
| **Szám:** /2025.  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Bocskai u. 9. sz. alatti épület állagmegóvása  **Melléklet:** 3 db fénykép |
|  |  |

**ELŐTERJESZTÉS**

Cegléd Város Önkormányzata Képviselő-testületének

2025. december 18-i ülésére

**Tisztelt Képviselő-testület!**

Cegléd Város Önkormányzatának kizárólagos tulajdonában állnak a Cegléd belterület 338/A/1 helyrajzi számú, 501 m2 területű, természetben Cegléd, Bocskai u. 9. szám alatti, jelenleg üresen álló épületek.

Tájékoztatom Tisztelt Képviselő-testületet, hogy a hasznosító VÁRVAG Nonprofit Kft. tájékoztatása alapján az ingatlannal szomszédos vállalkozás korábban bejelentést tett amiatt, hogy az Árpád u. 9. sz. alatti ingatlannal (342 hrsz) szomszédos, önkormányzati (volt állami) tulajdonú ingatlanrészben a tűzfal élet- és balesetveszélyes, a tető beomlott, megvan az esélye, hogy a romos állapotú tűzfal a szikvíz árusítással foglalkozó vállalkozás udvarára átdől.

A hasznosító VÁRVAG Nonprofit Kft. a bejárások során a fentieket igazolta, sőt nemcsak a bejelentő, hanem a mellette lévő ingatlanra is veszélyt jelent az épület. A hasznosító javasolja a hátsó épületrész mielőbbi, legalább 2026. január hónapban történő elbontását, melyre vonatkozóan költségbecslést is készített.

Kérem Tisztelt Képviselő-testületet, hogy az ingatlan tulajdonosaként az életveszély elhárítása ügyében intézkedni, a személyi sérülés és anyagi kár megelőzése érdekében a 2026. évi költségvetésben nettó 3 millió Ft + áfa keretösszegű fedezetet szíveskedjék biztosítani a hátsó épületrész elbontására.

Cegléd Város Önkormányzatának a vagyongazdálkodásról szóló 1/2028.(I.31.) rendelete alapján

***„14. §8****(1) Az üzleti vagyonnal kapcsolatos valamennyi tulajdonosi jogosultságot – ha önkormányzati rendelet másként nem rendelkezik – a*[*(2) bekezdés*](https://or.njt.hu/eli/731234/r/2018/1#SZ14@BE2)*ben foglalt kivétellel a Képviselő-testület gyakorolja.*

*(2)9 Az üzleti vagyonnal kapcsolatos tulajdonosi jogosultságot*

*a) nettó egymillió forint forgalmi értékhatárig, a polgármester gyakorolja,*

*b) nettó egymillió forint és nettó ötmillió forint forgalmi értékhatár között a Képviselő-testület Tulajdonosi Bizottsága gyakorolja*

*c) a hasznosított vagyontárgy tekintetében a bérleti, haszonbérlet díj éves bevétele nagyságrendjétől függően a Képviselő-testület*[*a)*](https://or.njt.hu/eli/731234/r/2018/1#SZ14@BE2@POA)*vagy*[*b) pont*](https://or.njt.hu/eli/731234/r/2018/1#SZ14@BE2@POB)*ban megjelölt szerve gyakorolja.”*

Az előterjesztést a **Gazdasági Bizottság** és a **Tulajdonosi** **Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 46. § (1) bekezdésére figyelemmel **nyilvános** ülésen történik és a Cegléd Város Önkormányzata Képviselő-testületének 22/2024. (XI. 12.) önkormányzati rendelete a képviselő-testület és szervei szervezeti és működési szabályairól (továbbiakban: SzMSz) 59. § 3. pontja alapján **minősített** szavazati arányt igényel.

Kérem a Tisztelt Képviselő-testületet, hogy döntését meghozni szíveskedjen.

Cegléd, 2025. december 10.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Cegléd Város Önkormányzatának kizárólagos tulajdonában álló Cegléd belterület 338/A/1 helyrajzi számú, természetben Cegléd, Bocskai u. 9. szám alatti ingatlan állagmegóvási, részleges bontási munkáinak elvégzését a 2026. évi költségvetésben megtervezi, nettó 3.000.000,-Ft + áfa keretösszeget biztosít a dologi kiadások terhére,
2. utasítja a Ceglédi Közös Önkormányzati Hivatalt a szükséges intézkedések megtételére,
3. utasítja a VÁRVAG Nonprofit Kft-t a bontási munkák legkésőbb 2026. január hónapban történő elvégzésére.

**Határidő**: 1-2.pont: azonnal **Felelős**: 1-2. pont: Dr. Csáky András polgármester

3. pont: 2026.01.31. 3. pont: Mótyán Krisztián ügyvezető

**A határozatot kapják:**

1. VÁRVAG Nonprofit Kft. Mótyán Krisztián ügyvezető

2. Ceglédi Közös Önkormányzati Hivatal Pénzügyi Iroda

3. Irattár

**Az előterjesztést láttam:**

Dr. Diósgyőri Gitta

címzetes főjegyző